paragraph_text: Errani je počela trenirati tenis s pet godina. Nakon što je njezin talent prepoznat, roditelji su je s 12 godina poslali na Floridu, u teniski kamp Nicka Bolletierija. Sa 16 je godina preselila u Valenciju. Nakon godina nastupanja većinom na ITF turnirima, prvi je WTA naslov osvojila 2008. u rodnoj Italiji, u Palermu, pobijedivši u finalu Ukrajinku Mariju Koritcevu.